Chester Beatty papyri

Chester Beatty-papyri er en stor samling papyrusmanuskripter med tekster fra Det gamle testamente og Det nye testamente, noen ark inneholder også skrifter om medisin og andre emner. Den medisinske teksten er den eldste bevarte skriften om endetarmssykdommer. Hoveddelen av manuskriptene dateres til cirka 300-tallet e.Kr. og forvares idag hovedsakelig på Chester Beatty Library i Dublin og ved University of Michigan i Ann Arbor.


== Manuskriptene ==
Chester Beatty-papyri er en vel bevart samling av papyrusbøker og papyrusruller. Tekstene er for det meste skrevet på koptisk og klassisk gresk. Papyrusarkene i hele samlingen dateres til cirka mellom 1800-tallet f.Kr. og 800-tallet e.Kr. og strekker seg over en rekke emner.


=== Bibelske skrifter ===
Blant de bibelske manuskriptene finnes bl.a:
P 45 (P Beatty I), om 30 ark med deler fra et evangelium og Apostlenes gjerninger, datert til ca 250-tallet e.Kr., de eldste bevart manuskript av disse kristne tekster.
P 46 (P Beatty II), om 86 ark med deler fra Paulus' brev og Hebreerbrevet, datert til ca 200-tallet e.Kr., de eldste bevarte manuskript av disse kristne tekster.
P 47 (P Beatty III), med deler av Johannes' åpenbaring, datert til ca 300-tallet e.Kr.
ytterligere 7 manuskript med tekster fra Det gamle testamente] med store deler av Første Mosebok (P IV), Fjerde Mosebok (P V), Femte Mosebok, Jesaja (P VII), Jeremia (P VIII), Daniels bok, Esters bok og Predikeren.


=== Medisinske skrifter ===
Papyrusens medisinske deler er en blanding av trollformler og behandlinger og beskriver dels sykdommer i anus og endetarmen og deres behandling og dels en rad behandlinger av forskjellige former av hodeverk.
P 5 (P Chester Beatty V, BM 10685), trollformler mot hovedverk
P 6 (P Chester Beatty VIII, BM 10686), den eneste rent medisinske teksten, sykdommer i anus og endtearmen og deres behandling
P 7 (P Chester Beatty VII, BM 10687), trollformler mot skorpionbitt
P 8 (P Chester Beatty VIII, BM 10688), trollformler mot demoner i buken
P 15 (P Chester Beatty XV, BM 10695), behandling av tørst
P 18 (P Chester Beatty XVIII, BM 10698), resept på legemiddelDisse manuskripter oppbevares på British Museum i London og er noen av de bevarte gammeegyptiske medisinske papyri.


== Historie ==
Alfred Chester Beattys samling er blant de største private samlinger av papyrus. Beatty donerte ofte fra samlingen, som blant annet Chester Beatty P II-XIX til British Museum i London (BM 10682-10699).Årene 1930 til 1931 anskaffet Chester Beatty størstedelen av et funn av en religiøs papyrussamling oppdaget i Aphroditopolis nær Memfis samtidig som noen deler i samme funn ble innkjøpt av University of Michigan. Disse deler var P 45, P 46 og P 47. Kjøpet ble offentliggjort den 19. november 1931.
I 1933 ble den første oversettelsen publisert i boken The Chester Beatty Biblical Papyri: Descriptions and texts of twelve manuscripts on papyrus of the Greek Bible av Frederic George Kenyon utgitt av Emery Walker Ltd i London. Omkring samtidig publiserte Henry Sanders ved University of Michigan oversettelsen av deres manuskripter.
I 1952 anskaffet Chester Beatty en del av en større papyrussamling oppdaget nær Pabau samtidig som noen deler i samme funn ble innkjøpt av den sveitsiske Martin Bodmer (se også Bodmer-papyri).


== Referanser ==


== Eksterne lenker ==
Om Chester Beatty papyri
Om Chester Beatty papyri på Chester Beatty Library
Bilder av Chester Beatty medisinske papyrusdel
Om Beatty papyrus 45
Om Beatty papyrus 46